Tatoeba sentences — language code: tgl
¿Saan magpupuló't kang̃inong pagtanáw / pipitas ng̃ bung̃a ng̃ iyong palayaw? / wala na banta ko't hangang kamatayan / ang pagpapalâ mo'y di na maduduláng.
Oo dí ko sana dapat na damdamin / kun ang kamataya'y sa Dios nangaling, / ng̃uni't sa kánulo ng̃ dilang Luciper / ¿aling pusong anak ang dí pupugnawin?
Walang nararapat kundí ang umayos / sa kapangyarihan ng̃ lumik-hang Dios / sanlibo mang ama ang siyáng matapos / ¿ano't daramdamin sa Lang̃it na tulót?
Kaya ng̃a, Dalmacia, ako'y nag a-agap / guiliw na kapatid ng̃ pag hing̃ing tauad / sapagka't dí natin talastas ang oras / ng̃ kamatayan kong di na magluluat.
Mga iba pang wikang kaunting napag-aralan ko ay ang Indones, Hebreo, Arabe, Samoano, Pinlandes, Suweko, Klasikong Nahuatl, Klasikong Maya, Yukatekong Maya, Haida, Inuktitut, Sanskrit, Pali, Toki Pona, Klingon, Swahili, Yoruba, Tibetano, Malagasy, Elefen, Volapük, Welsh, at iba pa. Mukhang marami, pero binabasa ko ang mga preysbuk at mga siyentipikong dokumentong parang magasin o diyaryo sa akin nang maraming taon na. Libangan ko kasi, obsesyon kaya nang matagal. Noong nasa Paris ako sa hotel nang 2004, may dalang preysbuk at diksiyonaryo ako ng Indones na binabasa ko dahil gusto ko sanang magbasa ng mga Harry Potter sa Indones. Yaong kaibigan kong Hapong si Takahashi-san ay nagbabasa ng mga Harry Potter para matutunan niya ang Ingles. Sa bakasyon ko noong hayskul, tinikman kong mag-aral ng Arabe dahil sa impluwensiya ng seryeng Dune na sinulat ni Frank Herbert.
Sa makinang nagbebenta ng mga wika, napindot ko rin ang mga butones para sa Chabacano, Romanyano, Olandes, Turko, Tahitiyano, Cree, Guarani, Quechua, Cebuano, Ilokano, Serbo-Kroasyano, Hindi, Klasikong Latin, Ainu, Quenya, Makalumang Ingles, at iba pa. Patikim lamang.
Ang simula ng interes ko sa mga lengguwahe ay baka noong Gradong 7 ako sa Isla Lulu, at pinag-aralan ng klase ko ang kultura, lengguwahe, at relihiyon ng Antigong Ehipto. Gumawa pa ako ng dioramang may bangka ng dayami pa. May mga maliliit na estatwa pa.
Taga-Firipin ako talaga. "Pilipinas ang ibig sabihin mo, di ba?" "Hindi, Firipin!"
Mga 2 gradong Celsius nang pumuntang lakad ako sa kapihan nitong umuulang umaga nang ika-6 ng Nobyembre ng 2022. Umiinom ako ng malamig na gatas ng abena at kumakain ng mga tsip na patatas. Binabasa ko ang mga bitbit kong dalawang libro, isang Italyanong Leonardo da Vinci - Scritti artistici e tecnici sa pag-aayos ni Barbara Agosti at isang Esperantong Tra Lando de Indianoj ni Tibor Sekelj, tungkol sa gubat sa Brasil. Tapos, pumunta ako sa tindahan ng sanwits para kumain ng sanwits at uminom ng kola. Yaong tindera ay Punjabing Sikh na nakikinig doon sa musika ng dasal. Tinanong ko sa kanya kung magkasama ang mga lalaki at babae sa templo nila. Oo raw. May templo raw sila sa Isla Lulu, pero marami sa pook nila sa Surrey. Alam kong hindi naniniwala ang mga Sikh sa langit at impiyerno, pero naniniwala sila sa siklikong reingkarnasyon hanggang unyon sa isang Diyos nila.